**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (turpmāk - projekts) izstrādāts, pamatojoties uz:   1. Ministru kabineta 2020.gada 19.marta sēdes protokola (prot.Nr.16 4.§) 4.punktu; 2. 2020.gada 20.marta Saeimā pieņemto likumu “Grozījums Sociālo pakalpojumu un sociālās palīdzības likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 20.martā Saeima pieņēma likumu “Grozījums Sociālo pakalpojumu un sociālās palīdzības likumā” (stājas spēkā 2020.gada 22.martā), ar kuru Sociālo pakalpojumu un sociālās palīdzības likums (turpmāk – likums) ir papildināts ar pārejas noteikumu 37.punktu.  Likuma pārejas noteikumu 37.punkta 2.apakšpunkts nosaka, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām, lai daļēji kompensētu pašvaldību izdevumus par pabalstu krīzes situācijā nodrošināšanu, valsts nodrošina mērķdotāciju pašvaldībām izdevumu segšanai 50 procentu apmērā no ģimenei (personai) izmaksātā pabalsta krīzes situācijā apmēra, bet ne vairāk kā 40 euro mēnesī vienai personai triju mēnešu periodā (turpmāk – pabalsts krīzes situācijā). Tas nozīmē, ka kopumā valsts līdzfinansēs līdz 120,00 *euro* vienai personai mājsaimniecībā triju mēnešu periodā, sākot no 2020.gada 22.marta (2020.gada 20.marta likuma “Grozījums Sociālo pakalpojumu un sociālās palīdzības likumā” spēkā stāšanās laiks).  Līdz ar to, lai valsts varētu nodrošināt līdzfinansējumu daļējai pašvaldību izdevumu segšanai par izmaksātajiem pabalstiem krīzes situācijā - laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām, ir izstrādāts projekts par mērķdotācijas piešķiršanu Labklājības ministrijai.  Pašvaldības, gatavojot lēmumus par pabalstu krīzes situācijā (piešķirt, nepiešķirt, kādā apmērā) ievēros pašvaldību saistošos noteikumus par šādu pabalstu piešķiršanu, kā arī vadlīnijas un principus par sociālās palīdzības nodrošināšanu, lai, vadoties no Sociālo pakalpojumu un sociālās palīdzības likumā noteiktās ievirzes konkrētajam pabalstam, pieņemtu taisnīgāko un atbilstošāko lēmumu konkrētas personas situācijā.  Pašvaldība piešķirs ģimenei (personai) pabalstu krīzes situācijā, pamatojoties uz ārkārtējo situāciju, ja ģimene (persona) atbildīs piemēram, kādam no šādiem kritērijiem:  1) ģimenei (personai) saistībā ar ārkārtējo situāciju nav ienākumu (piemēram, persona ir bezalgas atvaļinājumā, personai ir piešķirts bezdarbnieka statuss, bet vēl nav saņemts bezdarbnieka pabalsts, pašnodarbinātas vai uz uzņēmuma līguma, vai uz cita veida līguma pamata nodarbinātas personas – pakalpojumu sniedzēji, kas zaudējuši ienākumu avotu, u.c.);  2) ģimenei (personai) ir radušies papildus izdevumi, ko tā pati nespēj segt, atrodoties pašizolācijā saistībā ar atgriešanos no COVID-19 skartajām valstīm/šobrīd jebkuras citas valsts (piemēram, ienākumi un uzkrājumi iztērēti papildus mājoklim, viesnīcai, transportam, u.c.);  3) ģimene (persona) atrodas vai ir atradusies karantīnā un tai nav iztikas līdzekļu.  Lai saņemtu mērķdotāciju, pašvaldība līdz pārskata mēnesim sekojošā mēneša desmitajam datumam, atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu, izmantojot Valsts kases informācijas sistēmu "Ministriju, centrālo valsts iestāžu un pašvaldību budžeta pārskatu informācijas sistēma", iesniedz pārskatu “Pārskats par mērķdotācijas izlietojumu krīzes pabalstam” (Veidlapa Nr. 18\_KrīzP), tajā iekļaujot šādas ziņas:  a) pašvaldības izmaksātais finansējums pabalstiem krīzes situācijā pilnā apmērā kopā,  b) to personu skaits, par kurām izmaksāts pabalsts krīzes situācijā,  c) pašvaldības konts Valsts kasē vai kredītiestādē mērķdotācijas saņemšanai un izdevumu veikšanai;  Labklājības ministrija 10 darbdienu laikā pēc pārskata izvērtēšanas un atzīšanas par atbilstošu veiks mērķdotācijas maksājumu pašvaldībai, saglabājot tiesības izlases kārtībā veikt mērķdotācijas izlietojuma kontroli, pieprasot no pašvaldības papildu informāciju. Ja Labklājības ministrija konstatēs kļūdas pārskatā vai pārkāpumus pabalsta krīzes situācijā piešķiršanā un izmaksā, mērķdotācijas izmaksa tiks pārtraukta līdz pārskata precizēšanai vai pārkāpumu novēršanai; pēc pārskata precizēšanas vai pārkāpumu novēršanas. Labklājības ministrija izdarīs pārrēķinu un veiks maksājumus par iepriekšējo periodu un nepamatoti izmaksātos līdzekļus ieturēs no nākamajā mēnesī pašvaldībai paredzētajiem līdzekļiem.  Projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Labklājības ministrijai finansējumu, kas nepārsniedz 2 160 000 euro, lai laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām, daļēji segtu pašvaldību izdevumus 50 procentu apmērā no ģimenei (personai) izmaksātā pabalsta krīzes situācijā apmēra, bet ne vairāk kā 40 euro mēnesī vienai personai triju mēnešu periodā, atbilstoši Sociālo pakalpojumu un sociālās palīdzības likuma pārejas noteikumu 37.punktam. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | 1. iedzīvotāji, kuriem radīsies krīzes situācija ārkārtējās situācijas dēļ; 2. pašvaldību 119 sociālajos dienestos strādā   1 776 sociālā darba speciālisti, kuru darbs tieši saistīts ar klientu, jo būs jāizvērtē ģimeņu (personu) iesniegumi un jāpieņem lēmums pabalsta piešķiršanai vai nepiešķiršanai. | |
| 2. | | Tiesiskā regulējuma ietekme uz tautsaimniecību un administratīvo slogu | | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | | Administratīvo izmaksu monetārs novērtējums | | Projektam nebūs papildu administratīvās izmaksas. |
| 4. | | Atbilstības izmaksu monetārs novērtējums | | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | | Cita informācija | | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (euro) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 160 000 | 0 | 0 | 0 | 0 | 0 |
| 2.1. valsts pamatbudžets | 0 | 2 160 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 160 000 | 0 | 0 | 0 | 0 | 0 |
| 3.1. valsts pamatbudžets | 0 | -2 160 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 2 160 000 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts paredz Finanšu ministrijai no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” veikt līdzekļu pārdali uz Labklājības ministrijas pamatbudžeta programmu 99.00.00 “Līdzekļu neparedzētiem gadījumiem izlietojums” **2 160 000 *euro*** apmērā, lai daļēji kompensētu pašvaldību izdevumus par pabalstu krīzes situācijā nodrošināšanu, valstij nodrošinot mērķdotāciju pašvaldībām izdevumu segšanai 50 procentu apmērā no ģimenei (personai) izmaksātā pabalsta krīzes situācijā apmēra, bet ne vairāk kā 40 euro mēnesī vienai personai triju mēnešu periodā.  Saskaņā ar Pārskatu par sociālajiem pakalpojumiem un sociālo palīdzību novada/republikas pilsētas pašvaldībā datiem pašvaldību sociālie dienesti izmaksāja pabalstu krīzes situācijā 2016.gadā 6 911 personām, 2017.gadā 4 742 personām, 2018.gadā 4 444 personām. Savukārt Ekonomiskās krīzes laikā pabalstu saņēmušo skaits 2013.gadā bija aptuveni 17 000 personas, vai 10% no riska nozarēs darba ņēmēju skaita 2013.gadā (166 603).  Balstoties uz Centrālās statistikas pārvaldes datiem par darba ņēmēju skaitu 2018.gadā, riska nozarēs, kā piemēram, būvniecība, izmitināšana un ēdināšana, u.c. nozarēs varētu būt 181 486 darba ņēmēji, savukārt krīzes situācijā nonākušo personu skaits pašlaik varētu būt 10% no darba ņēmēju skaita riska un citās nozarēs, kuri paši vai viņu ģimenes locekļi nespēs nodrošināt pamatvajadzības minimālā apmērā. Līdz ar to prognozējams, ka esošajā ārkārtējā situācijā pabalsts būs nepieciešams vismaz 18 000 personām (18 000 personas x 40,00 *euro* x 3 mēneši = 2,16 milj. *euro*).  Pabalstu krīzes situācijā izmaksās pašvaldību sociālie dienesti.  Labklājības ministrija 10 darbdienu laikā pēc likuma pārejas noteikumu 37.punktā noteiktā pārskata (pārskats "Pārskats par mērķdotācijas izlietojumu krīzes pabalstam" (Veidlapa Nr. 18\_KrīzP)) izvērtēšanas un atzīšanas par atbilstošu veiks mērķdotācijas maksājumu pašvaldībai (50 procentu apmērā no ģimenei (personai) izmaksātā pabalsta krīzes situācijā apmēra, bet ne vairāk kā 40 euro mēnesī vienai personai triju mēnešu periodā).  Pabalsta krīzes situācijā saņemšanas ilgums paredzēts 3 mēneši.  Līdz ar to, lai nodrošinātu pabalstu krīzes situācijā kompensēšanu pašvaldībām, nepieciešams finansējums no valsts budžeta līdzekļiem **2,16 milj. *euro.***  Ņemot vērā, ka uz pabalsta sākuma izmaksāšanas brīdi, nav iespējams precīzi prognozēt faktiskos izdevumus, kurus būs jākompensē pašvaldībām no valsts budžeta līdzekļiem, kā arī lai mazinātu administratīvo slogu, nepieprasot finansējumu par katru pašvaldības pieprasījumu, Labklājības ministrija finansējumu pieprasīs pa daļām, sākotnēji pieprasot plānotos izdevumus 1 mēnesim, kas indikatīvi plānoti 720 000 *euro* apmērā (2 160 000 *euro* / 3 mēneši). Savukārt atlikušo finansējumu Labklājības ministrija pieprasīs atbilstoši nepieciešamībai. Finansējumu, kas tiks piešķirts, bet netiks izlietots minētajam mērķim, Labklājības ministrija atgriezīs 74.resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R.Petraviča

Veinberga 60008558

[Inese.Veinberga@lm.gov.lv](mailto:Inese.Veinberga@lm.gov.lv)